**Tárgy oktatója: Dr. Schanda Balázs**

**Tárgy kódja, neve: JDDO317XA0 Vallás és identitás**

**A tantárgy célja:**

A nemzeti/alkotmányos identitás kérdése a mai európai diskurzus központi kérdésévé vált. Az identitást mélyen meghatározzák vallási gyökerei, ami a vallásszabadság határkérdésein túlmenő reflexiót igényel.

**Tárgyleírás:**

Az Európai Unió alkotmányos szerződésének preambuluma körül kialakult vita, majd a migrációs válság látványos módon szembesítette Európát azzal, hogy a vallás történelemformáló szerepe ma sem csak más földrészekre igaz. Kultúránk alapjainak tisztázása nélkül nem tudunk világos integrációs javaslatot sem tenni. Paradox módon az önazonosság igényének erősödése a társadalom szekularizációjával egyidejűleg érvényesül. A tárgy részben a vallásszabadság olyan határkérdéseit mutatja be, ahol kulturális identitások ütközése alapjogi mérlegelés útján feloldható. Ezen túl azt a kérdést vizsgálja a kurzus, hogy az önazonosság igénye milyen módon fejezhető ki, védelmezhető és újítható meg.